Spiss konna nisimgħu li nqabdu ammort ta' diski jew dvds ikkuppjati u ġew distrutti. Donnu dal-fenomenu naqas kemm minn pajjina kif ukoll minn pajjiżi oħra Ewropej fejn hemm liġi li tħares id-drittijiet tal-awtur. Imma kemm tabilħaqq id-drittijiet tal-awturi huwa mħares illum il-ġurnata meta fuq l-internet tista' ssib kollox? Mużika u films Ejjew ngħidu li ma għadniex insibu diski kkupjati. Għandu mnejn li cds u dvds ikkuppjati ma għadekx issib għax ħadd ma għadu jixtri diski, kulħadd imur fuq l-internet u jsib dak li jrid mingħajr ma jħallas xejn u mingħajr ma jixtri xejn. Ilkoll kemm aħna xi darba jew oħra niżżilna xi diska jew xi film mill-internet. Imma meta għamilna hekk l-awtur ta' dik id-diska jew film ma jkun qiegħed jaqla' xejn. Imma din piraterija? U jekk hi piraterija kif il-gvernijiet iħalluha għaddejja qisu xejn mhu xejn? Mit-televiżjoni għall-Internet Illum mhux biss wiħed jista' jara programmi televiżivi live fuq l-internet imma jista wkoll isib programmi li jkunu xxandru qabel fuq siti bħal . Hemm websajts ta' stazzjonijiet televiżivi li minbarra li jxandru dirett għandhom ukoll librerija ta' programmi li xxandru qabel u wieħed ikun jista' jarahom meta jrid. Dawn il-programmi rreġistrati wieħed ikun jista' jsibhom ukoll fuq siti bħalma semmejt qabel. Allura wieħed għandu mnejn jistaqsi: Allura jekk il-websajt tal-istazzjon televiżiv toffri dawn il-programmi bla ħlas, x'differenza tagħmel li jkunu fuq websajts oħra wkoll? It-tweġiba hija faċli: il-websajt iżżomm bir-riklami u kull meta persuna żżur is-sit iżżdil popolarità u jogħla l-prezz tar-riklami li jkun hemm fiha. Jekk programm ikun jinstab fuq żewġ websajts differenti in-numru ta' viżitaturi se jonqos. Piraterija online Il-piraterija fuq l-internet hija r-riproduzzjoni illegali u / jew id-distribuzzjoni ta' kwalunkwe fajl diġitali kopert bil- li jista'jkun mibgħut fuq l-Internet. Dan jista' jsir fuqfajls ta' mużika, videos u films, e-book, software, u materjali oħra. Dawk li għandhom x'jaqsmu f'din it-tip ta' piraterija spiss iwettqu xogħohom fuq l-Internet stess, jirreklamaw u jbiegħu xogħolhom kollox mill-internet.Din saret problema ta' kriminalità dinjija, minħabba li reat bħal dan jista' faċilment isir u jista' jsir ukoll minn pajjiżi fejn il-liġi tkun differenti minn dik tal-pajjiż tal-awtur. Din hija kelma jew aħjar akronomu tal-kliem liġi Franċiża li tippromovi xogħol kreattiv u tipproteġih minn tixrid bl-addoċċ fuq l-internet. Din il-liġi għaddiet fl-2009 u minn dak iż-żmien sar bosta dwarha. Kien hemm min kien favur imma ħafna kienu kontra. Tassew li fi Franza hemm il-liġi tad-drittijiet tal-awturi u din tipproteġi lil kull tip ta' awtur jew artist, imma kemm huwa faċli tikkontrolla ix-xibka kollha tal-internet? Mill-banda l-oħra din il-liġi setgħet tillimita wkoll l-opra. Fost oħrajn kienet għal kollox kontra din il-liġi. Fit-13 ta' Lulju li għadda il-ġvern Franċiż warrab għal kollox din il-liġi. B' hekk ma għandniex nifhmu li l-gvern Franċiż huwa favur il-piraterija tal-opri artistiċi, letterali jew oħrajn fuq l-internet, imma għandna nifhmu li kien impossibli tattwa għal kollox liġi bħal din. FI ftit kliem ilollna nammettu li l-piratreija online ma hijiex xi ħaġa faċli biex tikkontrollaha. Dan l-artiklu deher f' In-Nazzjon 4 ta' Jannar 2014
Piraterija minn fuq l-Internet